Izrail Gelfand
Izrail Moissejevitš Gelfand (vene keeles Израиль Моисеевич Гельфанд; inglise keeles Israil M. Gelfand; 2. september (vkj 20. august) 1913 Tiraspoli maakond, Hersoni kubermang – 5. oktoober 2009 New Brunswick, New Jersey) oli juudi päritolu Nõukogude Liidu ja Ameerika Ühendriikide matemaatik. Ta töötas 1991. aastast Rutgersi ülikoolis professorina. Ta on andnud märkimisväärse panuse paljudes matemaatika harudes, sealhulgas rühmateoorias, funktsionaalanalüüsis ja topoloogias. Tal on ka uurimusi neurofüsioloogia ja kliinilise meditsiini alal. 1994. aastal sai Izrail Gelfand MacArthuri fondilt MacArthuri stipendiumi. Üks tema õpilasi on Maksim Kontsevitš.